b'\n_START_ARTICLE_\nMin venn Balthazar\n_START_SECTION_\nBakgrunn\n_START_PARAGRAPH_\nFilmen ble produsert av Mag Bodard, som i film\xc3\xa5ret 1964 hadde hatt en suksess med Paraplyene i Cherbourg. Filmens regiss\xc3\xb8r, Jacques Demy, var en erkl\xc3\xa6rt tilhenger av Bresson, og hadde tidligere brukt Elina Labourdette i Lola, som han hadde funnet i Bressons Damene fra Bologne-skogen.\n_START_SECTION_\nHandling\n_START_PARAGRAPH_\nFilmen f\xc3\xb8lger livsl\xc3\xb8pet til eselet Balthazar i en fransk landsby. F\xc3\xb8rst sees Balthazar da han drikker melk fra sin mors bryst. Han blir senere tatt i d\xc3\xa5pen av Marie og hennes s\xc3\xb8sken. De skiller imidlertid lag n\xc3\xa5r Marie vokser opp og faller for den ondsinnede, men attraktive G\xc3\xa9rard, som bruker Balthazar for \xc3\xa5 levere post og br\xc3\xb8d. Han g\xc3\xa5r deretter fra eier til eier, helt til han kollapser av utmattelse, og d\xc3\xb8r foran en hirde med sauer.\n_START_SECTION_\nAnalyse\n_START_PARAGRAPH_\nBalthazar blir ofte analysert sammen med sin \xc2\xabs\xc3\xb8sterfilm\xc2\xbb Den voldtatte (Mouchette, 1967), i og med at de er Bressons to siste sort-hvittfilmer, har hovedkarakterer som er ofre for menneskelig ondskap, og en handling lagt til den franske landsbygda. I tillegg begynner begge filmene med at hovedkarakteren for kj\xc3\xa6rlig omsorg fra sin mor, hvorp\xc3\xa5 denne raskt forsvinner, og blir frav\xc3\xa6rende fra resten av filmens narrativ. Hovedkarakterene d\xc3\xb8r begge ute i naturen: i Den voldtatte beg\xc3\xa5r Mouchette selvmord ved \xc3\xa5 rulle ut i en dam, mens i Balthazar kollapser eselet ved en \xc3\xa5s. Begge filmer har ogs\xc3\xa5 blitt analysert som religi\xc3\xb8se allegorier, sammenlignbare med korsveien.'